**Tárgyleírás**

Bevezetés a modern germán filológiába

**Leírás**

|  |
| --- |
| A kurzus célja, hogy gyakorlatorientált módon bevezesse a hallgatókat a modern filológia munkamódszereibe, megismertesse velük a mai germanisztikai tárgyú kutatások főbb irányait. A szeminárium résztvevői megismerkednek a különféle tudományos kiadványokkal, gyűjteményekkel, a szakirodalom-keresés műveleteivel, valamint elsajátítják az egyetemi tanulmányok során előforduló leggyakoribb írásbeli és szóbeli szövegfajták jellemzőit is (referátum, házi dolgozat, szakdolgozat, bibliográfia készítése). A kurzus továbbá nagy hangsúlyt fektet az idegen nyelvi kompetenciák célzott fejlesztésére, különös tekintettel az önálló kutatómunkához szükséges szókincs elmélyítésére. |

**Tematika**

|  |
| --- |
| **Téma** |
| Bevezetés |
| **Zárthelyi dolgozat**Könyvtári óra: adatbázisok |
| Könyvtári óra: Egyetemi és Nemzeti Könyvtár |
| Könyvtári óra: gyakorlás |
| Germanisztika, filológia, szókincsfejlesztés a „Studium” témakörében  |
| Bibliográfia készítése |
| Bibliográfia, idézet tipográfiai sajátosságai |
| Bibliográfia, idézet tipográfiai sajátosságai, kivonat készítése, Word |
| **Zárthelyi dolgozat****Bibliográfia leadása**Hivatkozási rendszerek |
| **Kivonat leadása**Hivatkozási rendszerek |
| Gyakorló óra |
| **Zárthelyi dolgozat** |

**Követelmények**

1. Aktív részvétel az órákon
2. Házi feladatok elkészítése
3. Zárthelyi dolgozatok
4. Bibliográfia
5. Kivonat

A félév végi osztályzatot a zárthelyi dolgozatokra és a beadandó munkákra kapott jegyek matematikai átlaga adja. A beadandókat mindig az órán közösen megbeszélt időpontra kell leadni, utólagos pótlásra nincs lehetőség.

A nem elkészített házi feladatok és beadandók érdemjegye elégtelen (1).

A szemináriumon való részvétel kötelező, maximum három hiányzás engedélyezett. A harmadik hiányzás fölött a kurzus teljesítése dékáni engedélyhez van kötve.

**Szakirodalom**

Kornmeier, Martin: *Wissenschaftlich schreiben leicht gemacht*. 6. Aufl. Bern: Haupt Verlag, 2009.

Moennighoff, Burkhard; Meyer-Krentler, Eckhardt: *Arbeitstechniken Literaturwissenschaft*, 10. Aufl. Paderborn: W. Fink, 2003.

Niederhauser, Jürg: *Duden. Die schriftliche Arbeit – kurz gefasst*. 4. Aufl. Mannheim: Dudenverlag, 2006.

Scherer, Stefan; Simone Finkele et. al.: *Germanistik studieren: eine praxisorientierte Einführung.* Darmstadt: WBG, 2011.

Sittig, Claudius: *Arbeitstechniken Germanisitik.* Stuttgart: Klett, 2015.